Fedor Popov sa narodil 10. januára v roku 1944 v Padine. Ukončil strednú technickú školu a Strojárenskú fakultu v Belehrade. Ako herec sa v priebehu sedemnástich rokov (1962 až 1979) v Akademickom divadle Branko Krsmanović zúčastnil na vyše 400 predstaveniach. Po sedemnásťročnej hereckej skúsenosti sa začal venovať réžii. Bohaté skúsenosti nadobudol vďaka spolupráci s mnohými známymi režisérmi toho času, napr. Miroslavom Belovićom, Vidom Ognjenovićom, Slobodanom-Bodom Markovićom, Ljubišom Ristićom, Oliverom Viktorovićom, Veljom Mitrovićom, Vladimirom Lazićom, Primožom Beblerom a s Aleksandrom Đorđevićom v oblasti televízie, s Purišom Đorđevićom a Darkom Tatićom z oblasti filmu, s Jerži Grotovskim v Poľsku, Mariom Ričićom v Taliansku a Milanom Sladekom na Slovensku.
Fedor Popov svoju režisérsku prácu započal v roku 1983 v Padine. Od samotného začiatku sa prevažne venoval slovenským ochotníckym divadlám v Padine, Kovačici, Erdevíku, Kulpíne a vo Vojlovici. V Padine v osemdesiatych rokoch zoskupil rozpadnutú sekciu Domu kultúry. Prvým predstavením, ktoré je zároveň aj medzníkom v dejinách padinského divadla, bolo predstavenie Nikoletina Bursać (1983). O tri roky neskôr bolo zinscenované predstavenie pod názvom Jánošík podľa Vivaldiho a v roku 1988 predstavenie Drak. Nacvičil i predstavenie Plešivá speváčka v roku 1989, vďaka ktorému sa padinský súbor po prvýkrát predstavil aj obecenstvu v Slovenskej republike. Za posledných 25 rokov práca Fedora Popova výrazne poznačila hereckú scénu Padiny a to adaptáciou, dramataurgiou, repertoárom, prekladom textov a výberom scénografií, kostýmov a hudby, prostredníctvom ktorých padinské divadlo dosiahlo vrchol pôsobenia.
Okrem slovenských Fedor Popov sa venoval aj srbským prostrediam ako Pančevu, Kruščiću, ale aj alternatývnym scénam v Belehrade v teatri Levo a v Akademickom divadle. S mnohými slovenskými predstaveniami sa Padinčania predstavili na belehradských doskách akými sú Satiry I, Satiry II, Inštruktáž, Drak a Emigranti.
Fedor Popov má za sebou vyše 56 predstavení, ktoré režíroval na scénach Vojvodiny a Belehradu, viac ako tridsať hereckých, divadelných a televíznych stvárnení. Preložil 27 divadelných predstavení. Je nositeľom množstva ocenení ako aj špeciálnych uznaní akými sú Diplom Akademického divadla Branko Krsmanović v Belehrade, ktorú získal pre kreatívny herecký výkon (1972), Októbrovej ceny spolku KUS Belehrad pre zásluhy v kultúrno – umeleckom ochotníctve (1978), plakety Mata Milošević pre veľké kreatívne rozsahy v Akademickom divadle (1997), Memoriálnej ceny Zhromaždenia obce Stará Pazova Mr. Mirko Tatalović – Ćira, ktorá sa udeľuje pre skúmanie nových spôsobov v divadelnej réžii a príspievaniu rozvoja divadelného ochotníctva Vojvodiny, plakety Đorđe Damjanov – Đekša, ktorú udeľuje Ústav pre kultúru Vojvodiny za výnimočné výsledky v divadelnom ochotníctve Vojvodiny ako aj mnohé iné. Získal mnohé ceny a uznania, tak pre réžiu, kostými, scénografiu a scénické pohyby.